बोमन इराणी

बोमन इराणी (डिसेंबर २, इ.स. १९५९:मुंबई - ) हा भारतीय चित्रपट व नाट्यअभिनेता आहे.

बालपण
इराणीचा जन्म मुंबईमध्ये एका पारशी कुटुंबात झाला. तो सेंट मेरीज स्कूलमध्ये शिकला व मिठीबाई महाविद्यालयातून स्नातक झाला. त्यानंतर त्याने ताज महाल पॅलेस अँड टॉवर या हॉटेलात वेटर आणि हरकाम्या म्हणून नोकरी केली. यानंतर तो आपल्या आईबरोबर दक्षिण मुंबईतील नोव्हेल्टी सिनेमा व अप्सरा सिनेमा यांच्यामध्ये असलेली वाडवडिलार्जित बेकरी चालवू लागला. त्याचबरोबर त्याने दादरमध्ये अंकल चिप्सचे एक दुकानही काढले पण धंद्यात नुकसान झाल्याने १९८६ च्या सुमारास ते बंद केले. १९८७ ते १९८९ दरम्यान त्याने छायाचित्रण शिकून त्याचा धंदा सुरू केला. आजही इराणी व्यावसायिक छायाचित्रकार आहे.

हिंदी चित्रपट अभिनेते
इ.स. १९५९ मधील जन्म